Kuorsalo-Seura ry PÖYTÄKIRJA

Johtokunnan kokous 3/2023

Aika: 27.5.2023 klo 10.15

Paikka: Seurantalo ja Teams

Läsnä: Seurantalolla puheenjohtaja Hanna Saarniaho, sihteeri Anna Kiilavuori ja Raimo Korjus. Teams yhteydellä Tarja Herttuainen, Sari Mettinen (osan aikaa), Risto Tarvainen ja Johanna Taskinen (osan aikaa)

1§ Kokouksen avaus

Puheenjohtaja avasi kokouksen klo 10.16.

2§ Edellisen kokouksen pöytäkirjan tarkistus

Käytiin läpi edellisen kokouksen pöytäkirja. Se hyväksyttiin muutoksitta.

3§ Hautuumaaohjeet

Käsiteltiin ohjetoimikunnan laatimat ohjeet, joihin tehtiin joitakin tarkennuksia. Tärkeimmät tarkennukset olivat: 4.6.23 käyttöön otettavan uurnalehdon uurnapaikat määritetään ja nimilaatat muistokiveen kiinnitetään Seuran toimesta. Uurna-alue merkitään ja hautapaikoista tehdään kartta. Seura ei pidä kirjaa haudatuista. Tehtävä kuuluu seurakunnalle. Hautuumaa-asiat ottaa vastuulleen Sari Mettinen. Seuran sivuille ohjeet laitetaan kahtena tiedostona, joiden nimet ovat: 1. Kuorsalon hautuumaan historia ja nykytoiminta ja 2. Ohjeita omaisille.

Sihteeri lähettää ohjeet Haminan seurakuntaan (Katri Partanen) nähtäväksi sekä Tuomo Silentille, jota pyydetään tarkastamaan historiaosuus.

4§ Kesäjuhlaohjelma

Kesäjuhlaohjelmasta sovitaan erillisessä Teams -kokouksessa 12.6.23 alkavalla viikolla.

5§ Kesän tapahtumat, vastuunjako

17.6. Vanhankylän maisemanhoitotalkoot, vastuuhenkilönä ainakin Raimo Korjus, muiden kohdalla tilanne jäi vielä avoimeksi. Resurssien mukaan tarjoiluna joko perinteinen hernekeitto tai kolmioleivät.

1.7. Kesäpubi Arvilommien sukujuhlien yhteydessä. Risto Tarvainen hoitaa juomatilaukset, Maria Astrén ja ET vastaavat pubista.

6§ Museotoimikunnan terveiset

Saara Pourua ehdotettiin ja kannatettiin toimikunnan uudeksi jäseneksi. Eroa ovat pyytäneet Tuomo Silenti ja Juhani Korhonen, mikä hyväksyttiin. Muita jäseniä ovat Heikki Rajasalo (pj), Marja Vasara ja Hanna Saarniaho.

Toimikunta haluaisi hankkia Seuran kustantamana digisanelimen ja mikrofonit perinnetiedon tallentamiseksi saarelaisilta. Tämä hyväksyttiin.

7§ Muut asiat

Keskusteltiin tilaisuuksien jälkisiivouksen tärkeydestä ja pyritään terästäytymään tässä (erityisesti roskien poisvienti).

Polkujen varsille on viety neljä ns. levähdyspenkkiä, joiden paikat merkitään uuteen Kuorsalon reittikarttaan. Postirannan ilmoitustaululle tulevaa karttaa ja Kuorsaloesitettä varten tarvitaan uusi pleksi ja vesivaneri. Johanna Taskinen toimii vastuuhenkilönä.

8§ Seuraava kokous

Pidetään Teams-kokouksena 12.6. alkavalla viikolla. Asiana kesäjuhlajärjestelyt.

9§ Kokouksen päättäminen

Puheenjohtaja päätti kokouksen klo 12.13

Vakuudeksi

Hanna Saarniaho Anna Kiilavuori

puheenjohtaja sihteeri